b'\n_START_ARTICLE_\nMalvina Reynolds\n_START_SECTION_\nTidligt liv\n_START_PARAGRAPH_\nMalvina Milder blev f\xc3\xb8dt i San Francisco som datter af David og Abagail Milder, som var j\xc3\xb8diske og socialistiske immigranter, der var imod USA\'s involvering i F\xc3\xb8rste Verdenskrig._NEWLINE_Hun giftede sig med William ("Bud") Reynolds, en t\xc3\xb8mrer og arbejder-organisator, i 1934. De fik et barn, Nancy Reynolds Schimmel (som selv blev sangskriver og optr\xc3\xa6dende kunstner), i 1935. Hun fik eksamen i engelsk fra University of California, Berkeley, og fik senere en Ph.D. der, da hun f\xc3\xa6rdiggjorde sin dissertation i 1938.\n_START_SECTION_\nMusikalsk karriere\n_START_PARAGRAPH_\nSelv om hun spillede violin i et danseorkester mens hun var i tyverne, begyndte hun sin sangskriverkarriere sent i livet. Hun var sidst i 40\'erne da hun m\xc3\xb8dte Earl Robinson, Pete Seeger, og andre folkesangere og sangskrivere. Hun vendte tilbage til skolen p\xc3\xa5 UC Berkeley, hvor hun studerede musikteori. Senere skrev hun adskillige popul\xc3\xa6re sange, bl.a. "Little Boxes," "What Have They Done to the Rain," indspillet af The Searchers og Joan Baez (om radioaktivt nedfald), "It Isn\'t Nice" (en borgerrettigheds-slagsang), "Turn Around" (om b\xc3\xb8rn som vokser op, senere sunget af Harry Belafonte), og "There\'s a Bottom Below" (om depression). Reynolds var ogs\xc3\xa5 en kendt forfatter af b\xc3\xb8rnesange, bl.a. "Magic Penny" og "Morningtown Ride," en single som kom p\xc3\xa5 den britiske single top fem liste (December 1966), indspillet af The Seekers._NEWLINE_Der findes fire samlinger af hendes musik p\xc3\xa5 CD. Smithsonian Folkways har udgivet Another County Heard From (Folkways 02524) og Ear to the Ground (Smithsonian Folkways 40124), og Omni Recording Corporation i Australien har udgivet Malvina Reynolds (Omni 112) og "Malvina Reynolds Sings the Truth" (Omni 114)._NEWLINE__NEWLINE_En film biografi, Love It Like a Fool, blev lavet f\xc3\xa5 \xc3\xa5r f\xc3\xb8r hun d\xc3\xb8de i 1978. Reynolds\' mest ber\xc3\xb8mte sang, "Little Boxes" (gjort ber\xc3\xb8mt af Pete Seeger), har opn\xc3\xa5et fornyet popularitet fordi den bruges i TV-serien Weeds. "Little Boxes" blev inspireret ved synet af husene i Daly City, Californien. Nancy Reynolds Schimmel, Malvina Reynolds datter, har forklaret: _NEWLINE_"Min mor og far k\xc3\xb8rte sydp\xc3\xa5 fra San Francisco gennem Daly City, da min mor fik ideen til sangen. Hun bad min far om at overtage rattet, og hun skrev den p\xc3\xa5 vej til sammenkomsten i La Honda, hvor hun skulle synge. Da Time Magazine (tror jeg, m\xc3\xa5ske Newsweek) ville have et billede af hende mens hun pegede p\xc3\xa5 det n\xc3\xb8jagtige sted, kunne hun ikke finde husene fordi der var bygget s\xc3\xa5 mange flere rundt om dem, at bakkeskr\xc3\xa5ningerne var helt d\xc3\xa6kkede ."_NEWLINE_I sine senere \xc3\xa5r bidrog Malvina Reynolds med sange og materialer til PBS-programmet Sesame Street, og hun optr\xc3\xa5dte der en gang i mellem som en figur ved navn "Kate."\n_START_SECTION_\nMalvina Reynolds p\xc3\xa5 dansk\n_START_PARAGRAPH_\nDen ber\xc3\xb8mte sang "Little Boxes" er oversat til dansk som P\xc3\xa6ne \xc3\xa6sker og indsunget af Per Dich i 1966 som b-siden af singlen Kapitalismen.'